Πρεβεζάνικα Χρονικά

Τα Πρεβεζάνικα Χρονικά είναι περιοδική έκδοση της Δημοτικής Βιβλιοθήκης Πρέβεζας, με ιστορικό, λαογραφικό και λογοτεχνικό περιεχόμενο, τοπικού κυρίως ενδιαφέροντος. Εκδίδονται από το 1978 με ευθύνη της Συντακτικής τους Επιτροπής, η οποία φροντίζει για την ποιοτική και ποσοτική διάσταση της καταχωρούμενης ύλης. Σημαντική τομή στην πορεία του περιοδικού ήταν το έτος 1990, όταν η Συντακτική του Επιτροπή προσπάθησε και κατάφερε να πάρουν τα Πρεβεζάνικα Χρονικά μία περισσότερο επιστημονική μορφή, με τη δημοσίευση εκτεταμένων ποιοτικών εργασιών.Βλ. Νίκος Δ. Καράμπελας, Πρεβεζάνικα Χρονικά. Ευρετήριο τευχών 1-50, Πρέβεζα, έκδοση του Ιδρύματος Ακτία Νικόπολις, σελ. 26-29.

Ιστορικό της έκδοσης
Μετά από πρόταση του Δημάρχου Πρέβεζας κ. Σπύρου Κατηνιώτη και ex officio προέδρου της Δημοτικής Βιβλιοθήκης, η Διοικούσα Επιτροπή της Βιβλιοθήκης αποφάσισε, στη συνεδρίαση της 7ης Μαρτίου 1977, την έκδοση περιοδικού ιστορικού και λαογραφικού περιεχομένου, το οποίο, τελικά, έλαβε τον τίτλο Πρεβεζάνικα Χρονικά. Το πρώτο τεύχος του περιοδικού κυκλοφόρησε στο τέλος του καλοκαιριού του 1978, τυπωμένο στην Πρέβεζα από τον Πρεβεζάνο τυπογράφο Θανάση Π. Τσόκα.Βλ. Νίκος Δ. Καράμπελας, Ευρετήριο Πρεβεζάνικων Χρονικών, Πρέβεζα 2014, σελ. 15-17. Η σύνθεση της πρώτης Συντακτικής Επιτροπής, υπεύθυνης για την έκδοση του περιοδικού, αποφασίσθηκε στη συνεδρίαση της 15ης Ιουνίου 1977 της Διοικούσας Επιτροπής της Βιβλιοθήκης και αποτελείτο από τους: Ελευθέριο Μπιτζελέκη, λυκειάρχη, Μιχαήλ Κατσαούνη, γυμνασιάρχη, Μιχαήλ Αυδίκο, καθηγητή, Ιωάννη Πάντο, καθηγητή, Κωνσταντίνο Τζούμα, καθηγητή, Σπύρο Δήμα, δικηγόρο, Οδυσσέα Μπέτσο, δάσκαλο και Δημήτριο Παπαγιάννη, δάσκαλο, ο οποίος ήταν και υπεύθυνος για το περιοδικό.Νίκος Δ. Καράμπελας, Πρεβεζάνικα Χρονικά. Ευρετήριο τευχών 1-50, Πρέβεζα 2014, σελ. 15-17. Τα δύο πρώτα τριμηνιαία τεύχη τους εκδόθηκαν το 1978. Μετά από πέντε χρόνια, το 1984, ξεκίνησε η δεύτερη περίοδος έκδοσης του περιοδικού, αρχικά ανά τρίμηνο (1984-1989), αργότερα ανά εξάμηνο (1990-1991), μετά ανά έτος (1992-1996) και από το 1997 εκδίδεται κάθε διετία, τα έτη με περιττό αριθμό. Οι συντακτικές επιτροπές του περιοδικού από την έκδοσή του μέχρι και το 2014 είναι καταγεγραμμένες σε σχετική έκδοση. Οι συντακτικές επιτροπές των Πρεβεζάνικων Χρονικών.

Ύλη και περιεχόμενα του περιοδικού
Το περιοδικό φιλοξενεί άρθρα σχετικά με την ιστορία και τον πολιτισμό της Πρέβεζας, δημοσιεύσεις Πρεβεζάνων δημιουργών, καθώς και κάθε αξιόλογη εργασία που αναφέρεται στο Νομό Πρέβεζας, επιδιώκοντας να δώσει μια ανάγλυφη εικόνα του πολιτισμού της περιοχής από τις ρίζες έως σήμερα.Βλ. Βρέλλης, 1985, «Πρεβεζάνικα Χρονικά», εφημερίδα Ιωαννίνων Ηπειρωτικός Αγών, φ. 2ας Απριλίου 1985, σελ. 11. Βλ., επίσης, Περιφερειακή Ενότητα Πρέβεζας, Παρουσίαση των Πρεβεζάνικων Χρονικών της Δημοτικής Βιβλιοθήκης Πρέβεζας. Αποτελεί βήμα έρευνας και αναφοράς για αναζήτηση υλικού για την Πρέβεζα όπου προβάλλονται τοπικά θέματα και προβλήματα.Βλ. Βρέλλης, 1993, «Αφιέρωμα στα Πρεβεζάνικα Χρονικά», εφημερίδα Ιωαννίνων Πρωϊνά Νέα, φ. 5ης Μαΐου 1993. Αναφορές στα άρθρα που δημοσιεύονται στα Πρεβεζάνικα Χρονικά γίνονται από επιστημονικές εκδόσεις που παραπέμπουν στις δημοσιευόμενες σε αυτά εργασίες, καθώς και από διάφορα μέσα ενημέρωσης, ηλεκτρονικά και έντυπα.Βλ. για παράδειγμα: Εφημερίδα Καθημερινή, Επτά Ημέρες , Αμβρακικός, Φύση και Πολιτισμός.  Διάζωμα, Αρχαία θέατρα της Ηπείρου , με βιβλιογραφικές παραπομπές σε δημοσιεύσεις του περιοδικού. Ήπειρος Άπειρος Χώρα, Έκδοση του 45ου-46ου τεύχους του περιοδικού Πρεβεζάνικα Χρονικά. Ελληνική Εταιρεία Τοπικής Ανάπτυξης και Αυτοδιοίκησης, Εκδόσεις των Ο.Τ.Α.

Από τις ήδη δημοσιευμένες στα Πρεβεζάνικα Χρονικά εργασίες, προκύπτει ότι είναι ένα περιοδικό Λόγου και Ιστορίας, καθώς το ένα τρίτο περίπου είναι άρθρα ιστορικού και λαογραφικού περιεχομένου (ιστορία, αρχαιολογία, λαογραφία, βιογραφικά σημειώματα) ενώ περισσὀτερες από μία στις τρεις είναι δημοσιεύσεις λόγου (ποίηση, πεζογραφία, λογοτεχνία, φιλολογία, περιηγητικά, βιβλιοκρισίες).Δημοσιεύματα ανά θεματική.

Τα περιεχόμενα των τευχών του περιοδικού είναι διαθέσιμα στη Βικιθήκη.Νίκος Δ. Καράμπελας, Πρεβεζάνικα Χρονικά. Ευρετήριο τευχών 1-50, Πρέβεζα 2014, σελ. 65-99.

Κατάλογος των 294 συνεργατών του περιοδικού, που έχουν συμβάλλει μέχρι σήμερα στην έκδοσή του, είναι διαθέσιμος στα Βικιδεδομένα.

Από το 2021 το περιοδικό συγκαταλέγεται σε αυτά που επιλέχθηκαν από το Εθνικό Κέντρο Τεκμηρίωσης να παρουσιάζονται στην ηλεκτρονική του πλατφόρμα ePublishing.

Χαρακτηριστικά του περιοδικού
Οι τόμοι του περιοδικού έχουν σχήμα 8ο. Η έκταση του περιοδικού δεν είναι σταθερή, αλλά τα τελευταία 30 περίπου χρόνια ο μέσος όρος των σελίδων των τόμων του υπερβαίνει τις 300.Στατιστικά για το περιοδικό. Στην κορυφή του εξωφύλλου του περιοδικού αναγράφεται ο τίτλος του και ακολουθεί ο υπότιτλος Περιοδικό της Δημοτικής Βιβλιοθήκης Πρέβεζας.Κάτω από τον υπότιτλο αναγράφεται ο αριθμό του τεύχους.Από το 1995 καθιερώθηκε τα εξώφυλλα κάθε τεύχους του περιοδικού να κοσμούνται με έργα ενός Πρεβεζάνου καλλιτέχνη.Οι παρουσιαζόμενοι καλλιτέχνες.Στο κατώτερο μέρος του εξωφύλλου αναγράφεται ο τόπος και ο χρόνος έκδοσης του τεύχους.Η έντυπη μορφή του περιοδικού φέρει τον Διεθνή Μοναδικό Αριθμό Σειράς (ISSN) ISSN 1105-753X, ενώ η ψηφιακή μορφή του περιοδικού τον ISSN 2732-9240.

Βραβεύσεις
Το 2020, τα Πρεβεζάνικα Χρονικά βραβεύθηκαν με Τιμητική Διάκριση, μετά από ομόφωνη απόφαση της Επιτροπής Κρατικών Βραβείων Λογοτεχνίας της Διεύθυνσης Γραμμάτων του Υπουργείου Πολιτισμού & Αθλητισμού.Βλ. Κρατικά Βραβεία Λογοτεχνίας 2020. Όλοι οι νικητές, δημοσίευση της 21ης Ιουνίου 2021, στο in.gr. (Πρόσβαση 2021.07.21)

Εκδοτικές περίοδοι του περιοδικού
Η εκδοτική πορεία των Πρεβεζάνικων Χρονικών έχει δύο περιόδους. Η πρώτη, σύντομη αλλά αποφασιστική, διήρκεσε ένα μόνο χρόνο, το 1978. Η δεύτερη, μακρά και ουσιαστική, μετράει ήδη σαράντα ένα χρόνια, από το 1984 μέχρι σήμερα. Οι εκδοτικές περίοδοι των Πρεβεζάνικων Χρονικών.
Α' περίοδος
Σε αυτήν την περίοδο εκδόθηκαν μόνο δύο τεύχη του περιοδικού: 

Τεύχος 1, Ιούλιος-Σεπτέμβριος 1978. Περιεχόμενα, Τεύχος 1
Τεύχος 2, Οκτώβριος-Δεκέμβριος 1978. Περιεχόμενα, Τεύχος 2

Β' περίοδος
Η δεύτερη εκδοτική περίοδος, κατά μία πρόσφατη μελέτη, μπορεί να χωριστεί σε τέσσερις μικρότερες χρονικά υπο-περιόδους, ανάλογα με τη μορφή που είχε το περιοδικό. Η δεύτερη εκδοτική περίοδος των Πρεβεζάνικων Χρονικών.

Περίοδος Β1
Η περίοδος αυτή διήρκεσε από το 1984 μέχρι το 1989. Το περιοδικό ήταν ολιγοσέλιδο και εκδιδόταν κάθε τρίμηνο. Σε αυτήν την περίοδο εκδόθηκαν τα ακόλουθα 22 τεύχη του περιοδικού:

Τεύχος 1, Ιανουάριος-Μάρτιος 1984. Περιεχόμενα, Τεύχος 1, Αφιέρωμα στον Ηλία Β. Βασιλά.
Τεύχος 2, Απρίλιος-Ιούνιος 1984. Περιεχόμενα, Τεύχος 2
Τεύχος 3, Ιούλιος-Σεπτέμβριος 1984. Περιεχόμενα, Τεύχος 3
Τεύχος 4, Οκτώβριος-Δεκέμβριος 1984. Περιεχόμενα, Τεύχος 4
Τεύχος 5, Ιανουάριος-Μάρτιος 1985. Περιεχόμενα, Τεύχος 5
Τεύχος 6, Απρίλιος-Ιούνιος 1985. Περιεχόμενα, Τεύχος 6
Τεύχος 7, Ιούλιος-Σεπτέμβριος 1985.  Περιεχόμενα, Τεύχος 7
Τεύχος 8, Οκτώβριος-Δεκέμβριος 1985. Περιεχόμενα, Τεύχος 8
Τεύχος 9, Ιανουάριος-Μάρτιος 1986. Περιεχόμενα, Τεύχος 9
Τεύχος 10-11, Απρίλιος-Σεπτέμβριος 1986. Περιεχόμενα, Τεύχος 10-11, Αφιέρωμα στο Διεθνές έτος Ειρήνης.
Τεύχος 12, Οκτώβριος-Δεκέμβριος 1986. Περιεχόμενα, Τεύχος 12
Τεύχος 13, Ιανουάριος-Μάρτιος 1987. Περιεχόμενα, Τεύχος 13
Τεύχος 14, Απρίλιος-Ιούνιος 1987. Περιεχόμενα, Τεύχος 14
Τεύχος 15, Ιούλιος-Σεπτέμβριος 1987. Περιεχόμενα, Τεύχος 15
Τεύχος 16, Οκτώβριος-Δεκέμβριος 1987. Περιεχόμενα, Τεύχος 16
Τεύχος 17, Ιανουάριος-Μάρτιος 1988. Περιεχόμενα, Τεύχος 17
Τεύχος 18, Απρίλιος-Ιούνιος 1988. Περιεχόμενα, Τεύχος 18
Τεύχος 19-20, Ιούλιος-Δεκέμβριος 1988. Περιεχόμενα, Τεύχος 19-20
Τεύχος 21, Ιανουάριος-Μάρτιος 1989. Περιεχόμενα
Τεύχος 22, Απρίλιος-Ιούνιος 1989. Περιεχόμενα

Περίοδος Β2
Η περίοδος αυτή διήρκεσε από το 1990 μέχρι το 1994. Το περιοδικό πήρε τη μορφή τόμου και εκδιδόταν αρχικά κάθε εξάμηνο και στη συνέχεια κάθε χρόνο. Σε αυτήν την περίοδο εκδόθηκαν οι ακόλουθοι 6 τόμοι (8 τεύχη) του περιοδικού:

Τεύχος 23, Ιανουάριος-Ιούνιος 1990. Περιεχόμενα, Αφιέρωμα στο Α΄ Διεθνές Συμπόσιο Ιστορίας της Πρέβεζας.
Τεύχος 24, Ιούλιος-Δεκέμβριος 1990. Περιεχόμενα
Τεύχος 25, Ιανουάριος-Ιούνιος 1991. Περιεχόμενα
Τεύχος 26, Ιούλιος-Δεκέμβριος 1991. Περιεχόμενα
Τεύχος 27-28, Ιανουάριος-Δεκέμβριος 1992. Περιεχόμενα, Αφιέρωμα στα 700 χρόνια από την ίδρυση και 80 χρόνια από την απελευθέρωση της Πρέβεζας.
Τεύχος 29-30, Ιανουάριος-Δεκέμβριος 1993, Περιεχόμενα, Αφιέρωμα στη ζωή και το έργο του Κωνσταντίνου Η. Κονοφάγου.

Περίοδος Β3
Η περίοδος αυτή διήρκεσε από το 1995 μέχρι το 2006. Το περιοδικό εκδιδόταν αρχικά κάθε χρόνο και από το 1997 μέχρι σήμερα ανά διετία, τα έτη με περιττό αριθμό. Σε αυτήν την περίοδο εκδόθηκαν οι ακόλουθοι 7 τόμοι (12 τεύχη) του περιοδικού:

Τεύχος 31-32, Ιανουάριος-Δεκέμβριος 1995. Περιεχόμενα.
Τεύχος 33, Ιανουάριος-Ιούνιος 1996. Περιεχόμενα.
Τεύχος 34-35, Ιανουάριος-Δεκέμβριος 1997. Περιεχόμενα.
Τεύχος 36, Ιανουάριος-Δεκέμβριος 1999. Περιεχόμενα.
Τεύχος 37-38, Ιανουάριος-Δεκέμβριος 2001. Περιεχόμενα.
Τεύχος 39-40, Ιανουάριος-Δεκέμβριος 2003. Περιεχόμενα.
Τεύχος 41-42, Ιανουάριος-Δεκέμβριος 2005. Περιεχόμενα.

Περίοδος Β4
Η περίοδος αυτή διαρκεί από το 2007 μέχρι σήμερα. Το περιοδικό συνεχίζει να εκδίδεται ανά διετία, τα έτη με περιττό αριθμό. Η έκδοση βελτιώθηκε σημαντικά και τα δημοσιευμένα άρθρα επιμελείται εξειδικευμένος επιμελητής επιστημονικών εκδόσεων. Σε αυτήν την περίοδο έχουν εκδοθεί μέχρι σήμερα οι ακόλουθοι 9 τόμοι (18 τεύχη) του περιοδικού:

Τεύχος 43-44, Δεκέμβριος 2007. Περιεχόμενα.
Τεύχος 45-46, Δεκέμβριος 2009. Περιεχόμενα.
Τεύχος 47-48, Δεκέμβριος 2011. Περιεχόμενα.
Τεύχος 49-50, Δεκέμβριος 2013. Περιεχόμενα. Αφιέρωμα στα 100 χρόνια από την απελευθέρωση της Πρέβεζας.
Τεύχος 51-52, Δεκέμβριος 2015. Περιεχόμενα. Αφιέρωμα στον Φιλάρετο Απ. Βιτάλη (1929-2012).
Τεύχος 53-54, Δεκέμβριος 2017. Περιεχόμενα. Αφιέρωμα στα 90 χρόνια από τον θάνατο του Κώστα Γ. Καρυωτάκη.
Τεύχος 55-56, Δεκέμβριος 2019. Περιεχόμενα.
Τεύχος 57-58, Δεκέμβριος 2021. Περιεχόμενα. Αφιέρωμα στα 200 χρόνια από την Ελληνική Επανάσταση 1821.
Τεύχος 59-60, Δεκέμβριος 2023. Περιεχόμενα. Αφιερωμένο στον Γιώργο Ι. Μουστάκη.

Πρόσβαση στα περιεχόμενα τους
Τα πρώτα 20 τεύχη των Πρεβεζάνικων Χρονικών δεν είναι πλέον εύκολα προσβάσιμα στη φυσική τους μορφή. Η Περιφερειακή Ενότητα Πρέβεζας έχει αναρτήσει στην ιστοσελίδα της τα πρώτα 20 τεύχη του περιοδικού.

Η Συντακτική Επιτροπή των Πρεβεζάνικων Χρονικών, προσαρμοζόμενη στις ανάγκες της ηλεκτρονικής εποχής, αποφάσισε, το 2021, να παρουσιάζονται τόσο τα νεοεκδοθέντα όσο και τα παλαιότερα τεύχη του περιοδικού στην πλατφόρμα ηλεκτρονικών επιστημονικών περιοδικών (eJournals) της υπηρεσίας ePublishing του Εθνικού Κέντρου Τεκμηρίωσης. To eJournals αποτελεί μια ενιαία υποδομή διαχείρισης ηλεκτρονικών περιοδικών, με στόχο την εξυπηρέτηση των αναγκών της επιστημονικής κοινότητας της Ελλάδας και τη διεθνή προβολή των ακαδημαϊκών εκδοτών και των ελληνικών περιοδικών δημοσιεύσεων. Φιλοξενεί υψηλής ποιότητας περιοδικά και προσφέρει ένα ενιαίο περιβάλλον έκδοσης και ανοικτής πρόσβασης σε έγκριτο περιεχόμενο, ενισχύοντας την ακαδημαϊκή επικοινωνία και την ερευνητική δραστηριότητα, κυρίως στον κλάδο των Κοινωνικών και Ανθρωπιστικών Επιστημών.Βλ. επίσημη ιστοσελίδα του ΕΚΤ.
Για τον σκοπό αυτόν δημιουργήθηκε χαρακτηριστική λωρίδα με την οποία το περιοδικό παρουσιάζεται στη συγκεκριμένη πλατφόρμα.

Η Κεντρική Βιβλιοθήκη του Πανεπιστημίου Ιωαννίνων έχει εντάξει στην ψηφιακή της βιβλιοθήκη Ηπειρομνήμων τα περισσότερα από τα τεύχη του περιοδικού.Ο Ηπειρομνήμων περιλαμβάνει ψηφιακά αντίγραφα βιβλίων, επιστημονικών περιοδικών, αρχειακού υλικού κ.α., από τις συλλογές της Βιβλιοθήκης του Πανεπιστημίου Ιωαννίνων, με ιδιαίτερη έμφαση σε υλικό που αναφέρεται στην ιστορία και τον πολιτισμό της Ηπείρου και σε σπάνιο και πολύτιμο υλικό που υπάρχει στη Βιβλιοθήκη. Από τη βιβλιοθήκη αυτή είναι προσβάσιμα τα τεύχη 21, 22, και 23, τα οποία δεν έχουν ακόμη ενταχθεί στο eJournals του Εθνικού Κέντρου Τεκμηρίωσης.

Πηγές
 Γιώργος Βρέλλης, 1985, «Πρεβεζάνικα Χρονικά», εφημερίδα Ιωαννίνων Ηπειρωτικός Αγών, φ. 2ας Απριλίου 1985, σελ. 11.Ο Βρέλλης αναφέρει για το περιοδικό: «Από τον καιρό της επαινετής εξόρμησης και του τολμηρού ξεκινήματός του στάθηκε βήμα έρευνας, μέσον αναζήτησης και διάσωσης υλικού διασκορπισμένου, όργανο επικοινωνίας συμπατριωτών και τυπωμένη φωνή προβολής θεμάτων τοπικών και προβλημάτων, από ντόπιους και πνευματικούς φορείς» και καταλήγει στο άρθρο του: «Με την με βαρύτητα έκδοση, θωρακίζεται η Πρέβεζα σε μια δυναμική παρουσία του περιοδικού Πρεβεζάνικα Χρονικά και αμιλλάται τον Σκουφά της Άρτας, την Ηπειρωτική Εστία, τα Ηπειρωτικά Χρονικά, το Ηπειρωτικό Ημερολόγιο της Ε.Η.Μ., το Θέρος της Στέγης Γραμμάτων και Τεχνών.»

 Γιώργος Βρέλλης, 1993, «Αφιέρωμα στα Πρεβεζάνικα Χρονικά», εφημερίδα Ιωαννίνων Πρωϊνά Νέα, φ. 5ης Μαΐου 1993.Ο Βρέλλης αναφέρει, μεταξύ άλλων, για το περιοδικό: «... μέσα από τις σελίδες των Πρεβεζάνικων Χρονικών ... παρελαύνει η φυσιογνωμία της Αμβρακικής νύμφης, η ποιότητα, το τοπικό χρώμα. Δρώντα πρόσωπα και ιστορικά γεγονότα με ευσυνειδησία και υπευθυνότητα επιδρούν πάνω μας και ζωηρεύουν την αλήθεια ως προς το σημαντικό ρόλο της Πρέβεζας. Η έντυπη αυτή παρουσία στέκει ισάξια πλάι στο Συμπόσιο για τον Καρυωτάκη και το Διεθνές Συμπόσιο για τη Νικόπολη.»

 Γεώργιος Πλουμίδης, 1997, «Ο πνευματικός βίος της Ηπείρου», στο: Μιχαήλ Β. Σακελλαρίου (γενική εποπτεία), Ήπειρος. 4000 χρόνια Ελληνικής Ιστορίας και Πολιτισμού, 1η έκδ., Εκδοτική Αθηνών, Αθήνα, σελ. 408-420, ISBN 978-960-213-371-2.Ο Γεώργιος Πλουμίδης αναφέρει για το περιοδικό: "Ευχάριστη έκπληξη ήλθε από την Πρέβεζα, όπου τον Ιούλιο 1978 εκδόθηκε το αξιόλογο περιοδικό Πρεβεζάνικα Χρονικά. Αποτελεί έκδοση του Δημοτικού Συμβουλίου της Δημοτικής Βιβλιοθήκης της Πρέβεζας και στόχος της είναι «η συγκέντρωση και ταξινόμηση ό,τι αξιόλογου υπάρχει για τον νομό μας, εκδομένου ή ανέκδοτου, γνωστού ή άγνωστου, ώστε να δοθεί μια ανάγλυφη εικόνα του πολιτισμού του από τις ρίζες ως σήμερα. ... Αξίζει να υπογραμμιστεί ότι τα κύρια έντυπα όργανα της πνευματικής Ηπείρου εκδίδονται στην ίδια την Ήπειρο και όχι από τα σωματεία των Αθηνών...».

 Νίκος Δ. Καράμπελας, 2014, Πρεβεζάνικα Χρονικά. Ευρετήριο τευχών 1-50, Πρέβεζα, έκδοση του Ιδρύματος Ακτία Νικόπολις.

Αναφορές

 Εξωτερικοί σύνδεσμοι 

Τα είκοσι πρώτα τεύχη, Περιφερειακή Ενότητα Πρέβεζας.
Τα περισσότερα από τα υπόλοιπα τεύχη (23-50), Ψηφιακή βιβλιοθήκη Ηπειρομνήμων του Πανεπιστημίου Ιωαννίνων.
Ευρετήριο των τευχών 1-50, έκδοση του Ιδρύματος Ακτία Νικόπολις, Πρέβεζα.
Κατάλογος των συγγραφέων που συνεισέφεραν μέχρι σήμερα στα Πρεβεζάνικα Χρονικά, μέσα από το βικιδεδομένα.

Κατηγορία:Ελληνικά περιοδικά
Κατηγορία:Περιφερειακή ενότητα Πρέβεζας
Κατηγορία:Πρέβεζα
Κατηγορία:Ήπειρος
Κατηγορία:Βραβευμένοι με Κρατικά Βραβεία Λογοτεχνίας